68. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 385 της 2/5 Ιουν. 1976 (ΦΕΚ Α΄ 137)  Περί συστάσεως παγίας προκαταβολής δια δαπάνας Υγειονομικής Περιθάλψεως ησφαλισμένων του Δημοσίου.  Έχοντες υπ’ όψει: 1.Τας διατάξεις: α.Του άρθρ. 56 παρ. 1 του Ν.Δ. 321/1969 «περί Κώδικος Δημοσίου Λογιστικού». β.Της παρ. 3 του άρθρ.14 και της παρ. 3 του άρθρ. 15 του Β.Δ. 665/1962 «περί της Υγειονομικής Περιθάλψεως των τακτικών Δημοσίων Πολιτικών υπαλλήλων, των Πολιτικών και Στρατιωτικών συνταξιούχων, των μελών των οικογενειών αυτών κλπ.». 2.Την υπ’ αριθ. 300/1976 γνωμοδότησιν του Συμβουλίου Επικρατείας, προτάσει των Ημετέρων επί των Οικονομικών και Κοινωνικών Υπηρεσιών Υπουργών, απεφασίσαμεν και διατάσσομεν: Άρθρον μόνον.-Συνιστάται παρά τη Διευθύνσει Υγειονομικής Περιθάλψεως του Υπουργείου Κοινωνικών Υπηρεσιών Παγία Προκαταβολή προς αντιμετώπισιν δαπανών εκ της παροχής εξωνοσοκομειακής υγειονομικής περιθάλψεως, ων δεν καθίσταται δυνατή η πραγματοποίησις κατά την κεκανονισμένην διαδικασίαν, οσάκις οι ιατροί, οδοντίατροι, φαρμακοποιοί τα μικροβιολογικά εργαστήρια κ.λπ. δεν αποδέχονται την υπό των κειμένων διατάξεων προβλεπομένην σύναψιν συμβάσεως ή προβαίνουν εις την καταγγελίαν της συναφθείσης μετά του Δημοσίου συμβάσεώς των και αρνούνται την επί πιστώσει χορήγησιν των αρμοδίως οριζομένων φαρμάκων. «Η ως άνω παγία προκαταβολή δύναται να χρησιμοποιήται και δια την προπληρωμήν των υποβαλλομένων λογαριασμών των συμβεβλημένων μετά του Δημοσίου φαρμακοποιών, ιατρών, εργαστηρίων και οδοντιάτρων». Η ανωτέρω εντός « » παράγραφος προσετέθη δια του Π.Δ. 853 της 23/27 Σεπτ. 1977 (ΦΕΚ Α΄ 284). Εις τον Ημέτερον επί των Κοινωνικών Υπηρεσιών Υπουργόν, ανατίθεμεν την δημοσίευσιν και εκτέλεσιν του παρόντος Δ/τος.   